Everest (film)

***Everest*** er en amerikansk-britisk biografisk drama-thriller fra 2015. Filmen er regissert av Baltasar Kormákur, skrevet av William Nicholson og Simon Beaufoy, og har Jason Clarke, Josh Brolin, John Hawkes, Robin Wright, Emily Watson, Keira Knightley, Sam Worthington og Jake Gyllenhaal i hovedrollene. Filmen er basert på de virkelige hendelsene rundt katastrofen i Mount Everest i 1996, hvor en klatre-ekspedisjon blir ødelagt på grunn av en kraftig snøstorm.

## Handling
I mai 1996 forbereder flere kommersielle ekspedisjoner ved baseleiren til Mount Everest seg på å klatre helt til toppen. Rob Hall, som gjorde kommersielle Everest-oppdrag populært, leder en gruppe kalt Adventure Consultants. Scott Fischer arbeider som guide for en gruppe kalt Mountain Madness. Robs kunder inkluderer Beck Weathers, en erfaren klatrer. Doug Hansen, en tidligere postmann følger drømmen sin om å klatre på Mount Everest. Samt Yasuko Namba, og journalist Jon Krakauer. Helen Wilton styrer Robs base camp. En måned tidligere i New Zealand tar Rob farvel med sin gravide kone, Jan, og lover at han skal være hjemme for barnet deres blir født. Ved base-leiren mottar Rob en melding fra henne som informerer ham om at deres ufødte baby kommer til å bli en jente. Han vil kalle barnet Sarah, men Jan er ikke enig.

Rob er bekymret for at det er alt for mange klatrere i området, og overtaler Scott til å samarbeide i håp om å redusere forsinkelser. På forsøket går Robs gruppe fra Camp IV før daggry, og planlegger å fullføre oppstigningen og begynne nedstigningen innen kl. 14.00 hvis de skal rekke å komme tilbake før kvelden faller på. Gruppen blir imidlertid forsinket med over en time, etter å ha oppdaget at et tau ikke har blitt installert på de øverste delene av klatringen. Beck har problemer med synet, og velger å avbryte forsøket. Rob ber ham gå tilbake til base-leiren hvis tilstanden hans ikke blir bedre i løpet av 30 minutter. Scott skynder seg ned til leiren for å hjelpe en annen klatrer. Men han planlegger å gå oppover igjen senere, selv om Rob advarer ham om overanstrengelse.

Rob når toppen i tide og får selskap av andre klatrere, inkludert Yasuko, som jublende planter et japanske flagg på fjellet. I løpet av nedstigningen møter Rob også Doug som sliter med å komme seg videre oppover. Så Rob beordrer ham å komme seg ned fra fjellet. Doug insisterer på å fortsette, og sier at han ikke kommer til å få muligheten til å nå toppen senere. Rob samtykker motvillig, og de når toppen to timer senere. Men Doug er utslitt, og sliter med høydesyke. Med seg har de Scott, som er utmattet og syk på grunn av lungeødem i stor høyde. Mens Rob hjelper Doug ned, slår en snøstorm til mens Dougs oksygen-tank går tom - noe som får ham til å lide av hypoksi. De forsøker å få kontakt over radio, for å få tak i mer oksygen. Doug blir mindre og mindre bevisst og går ustøtt langs den smale stien, for så å velte stille i døden.

Scotts tilstand forverres snart. Han ber sine klatre-kamerater fortsette å gå ned uten ham. Han legger seg ned, og dør senere. Men når de forsøker å komme seg videre nedover utsletter en snøstorm stien de går på. Tre klatrere søker hjelp, og forlater Beck og Yasuko. Guide Andy Harris hjelper Rob med ekstra oksygen, men sylinder-åpningen er frosset igjen. Andy begynner å oppleve hallusinasjoner. Deretter tar han av seg ytterklærne, og glir til sin død. Klatrere når leieren og forteller at Beck og Yasuko ikke kommer seg ned. Været gjør imidlertid en redning umulig. Helen kontakter Becks kone Peach og informerer henne om situasjonen. Om morgenen våkner Beck mirakuløst, ser at Yasuko er død, og snubler ned til leiren på egen hånd med alvorlige forfrysninger og trenger medisinsk hjelp. Peach ringer den amerikanske ambassaden, og organiserer en redning med helikopter. Beck vender tilbake til familien, tungt bandasjert. Men han mister både hender og nese på grunn av store frost-skader, men Robs kropp ble værende på Everest.

## Rolleliste
* Jason Clarke som Rob Hall
* Josh Brolin som Beck Weathers
* John Hawkes som Doug Hansen
* Robin Wright som Peach Weathers
* Emily Watson som Helen Wilton
* Keira Knightley som Jan Hall
* Sam Worthington som Guy Cotter
* Jake Gyllenhaal som Scott Fischer
* Elizabeth Debicki som Dr. Caroline Mackenzie
* Clive Standen som Ed Viesturs
* Tom Goodman-Hill som Neal Beidleman
* Michael Kelly som Jon Krakauer
* Martin Henderson som Andy Harris
* Vanessa Kirby som Sandy Hill Pittman
* Naoko Mori som Yasuko Namba
* Mark Derwin som Lou Kasischke
* Thomas Wright som Mike Groom
* Michah Hauptman som David Breashears
* Chris Reilly som Klev Schoening
* Ingvar Eggert Sigurdsson som Anatoli Boukreev
* George Taylor som David Schensted
* Justin Salinger som Ian Woodall
* Demetri Goritsas som Stuart Hutchison
* Mia Goth som Meg

## Eksterne lenker
* 
*